Държавен вестник, бр. 10, 2018 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  10
живота на лицето, срещу което е насочено, 
и да не застрашава живота и здравето на 
други лица.
Чл. 63. (1) За всеки случай на задържане, 
използване на физическа сила, помощни 
средства или огнестрелно оръжие се изготвя 
писмен доклад до ръководителя на охрани­
телната дейност.
(2) Ръководителят незабавно предава ек­
земпляр от доклада по ал. 1 в районното 
управление на областната дирекция на МВР 
по местоизвършване на охранителната дей­
ност. При охрана на обекти на Министерството 
на отбраната, структурите на пряко подчинение 
на министъра на отбраната и Българската 
армия екземпляр от доклада се предава и на 
органите на служба „Военна полиция“ към 
министъра на отбраната.
Чл. 64. При осъществяване на частна 
охранителна дейност на лицата от охрани­
телния състав на едноличния търговец или 
юридическото лице се забранява:
1. провокиране към извършване на пра­
вонарушения;
2. намеса при уреждане на колективен 
трудов спор в охранявания обект;
3. възпрепятстване на държавните или 
местните органи при изпълнение на техните 
правомощия;
4. извършване на действия, с които се огра­
ничават правата и свободите на гражданите, 
освен в случаите по този закон;
5. преотстъпване на служебно огнестрелно 
оръжие, служебна карта, отличителен знак 
или униформено облекло на друго лице;
6. разгласяване на факти и обстоятелства 
за охранявания обект, представляващи лични 
данни или класифицирана информация;
7. използване на други помощни средства, 
освен посочените в чл. 60, ал. 2;
8. напускане на охранявания обект през 
работно време;
9. осъществяване на дейността след упо­
треба на алкохол и/или други упойващи или 
наркотични вещества.
Чл. 65. При и по повод изпълнение на тру­
довите задължения лицата от охранителния 
състав на едноличния търговец или юридиче­
ското лице са длъжностни лица по смисъла на 
чл. 93, т. 1, буква „б“ от Наказателния кодекс.
Чл. 66. (1) При възникване на бедствия и 
аварии лицата, извършващи частна охранител­
на дейност на засегнатите територии, изпъл­
няват задачи, поставени им от длъжностното 
лице, ръководещо спасителните дейности и 
дейностите по отстраняване на опасностите 
за населението.
(2) При терористичен акт или заплаха от 
терористичен акт лицата, извършващи частна 
охранителна дейност, действат по предвари­
телно съгласуван със съответната областна 
дирекция на МВР план, конкретен за всеки 
обект.
(3) При провеждане на антитерористична 
операция лицата, извършващи частна ох­
ранителна дейност в зоната на операцията, 
действат съгласно чл. 39, ал. 6 от Закона за 
противодействие на тероризма. 
Г л а в а  п е т а
ВЗАИМОДЕЙСТВИЕ С ОРГАНИТЕ НА 
МИНИСТЕРСТВОТО НА ВЪТРЕШНИТЕ 
РАБОТИ
Чл. 67. (1) Към Главна дирекция „Нацио­
нална полиция“ – МВР, се създава Консулта­
тивен съвет за сътрудничество по въпросите 
на частната охранителна дейност, наричан 
по-нататък „съвета“. Той се състои от председа­
тел – заместник-директор на Главна дирекция 
„Национална полиция“, и членове – трима 
служители на дирекцията, определени със 
заповед на директора на Главна дирекция 
„Национална полиция“, и по един упълномо­
щен представител на всяко от сдруженията 
на лица, извършващи частна охранителна 
дейност.
(2) Лица по чл. 2, ал. 2 и 3, които не члену­
ват в сдружения на лица, извършващи частна 
охранителна дейност, могат да подадат пис­
мено заявление до председателя за участие в 
заседания на съвета без право на глас по ред, 
определен с вътрешните правила по ал. 3, т. 1.
(3) Съветът:
1. приема вътрешни правила за дейността 
си;
2. обсъжда проблеми, свързани с админи­
стративното регулиране и административния 
контрол на частната охранителна дейност, и 
предлага мерки за разрешаването им;
3. предлага конкретни форми за сътрудни­
чество и взаимодействие между полицейските 
органи и лицата, извършващи частна охрани­
телна дейност, и отчита резултатите от тях.
(4) Съветът се свиква на заседания най-
малко веднъж на три месеца от неговия 
председател.
(5) Заседанията на съвета се считат за 
редовни, ако на тях присъстват повече от 
половината от членовете на съвета. Решени­
ята се вземат с обикновено мнозинство от 
присъстващите членове.
(6) Председателят определя секретар, който 
отговаря за организирането на работата на 
съвета.
(7) Техническото и деловодното обслужване 
на работата на съвета се извършва от Главна 
дирекция „Национална полиция“ – МВР.
Чл. 68. Лицата, извършващи частна охра­
нителна дейност, могат да създават сдруже­
ния, които:
1. защитават интересите на членовете им 
и подпомагат дейността им;
2. оказват съдействие на органите на МВР, 
на Държавна агенция „Национална сигурност“ 
и на служба „Военна полиция“ при министъра 
на отбраната;
3. сезират контролните органи за конста­
тирани нарушения на този закон;
4. упълномощават свои представители за 
участие в съвета.